వసంత వెంకట కృష్ణ ప్రసాద్

వసంత వెంకట కృష్ణ ప్రసాద్ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో మైలవరం నియోజకవర్గం నుండి ఎమ్మెల్యేగా గెలిచాడు.

జననం, విద్యాభాస్యం 
వసంత వెంకట కృష్ణ ప్రసాద్ 9 ఏప్రిల్ 1970న వసంత నాగేశ్వరరావు, హైమావతి దంపతులకు ఆంధ్రప్రదేశ్ రాష్ట్రం , కృష్ణా జిల్లా , నందిగామ మండలం ,  ఐతవరం గ్రామం  లో జన్మించాడు. ఆయన గుంటూరులోని శ్రీ పాటిబండ్ల సీతారామయ్య హై స్కూల్ లో పదవ తరగతి పూర్తి చేశాడు.

రాజకీయ జీవితం
వసంత వెంకట కృష్ణ ప్రసాద్ కాంగ్రెస్ పార్టీ ద్వారా రాజకీయాల్లోకి వచ్చి 1999 ఎన్నికల్లో కాంగ్రెస్‌ అభ్యర్థిగా  నందిగామ నియోజకవర్గం నుండి పోటీ చేసి ఓడిపోయాడు. ఆయన 2004లో రెండవసారి ఎమ్మెల్యేగా పోటీ చేసి ఓడిపోయాడు. ఆయన  2005లో జిల్లా సహకార కేంద్ర బ్యాంకు (కేడీసీసీ బ్యాంకు) చైర్మన్‌గా, ఆప్‌కాబ్‌ చైర్మన్‌గా, జాతీయ స్థాయిలో నాప్కాబ్‌ వైస్‌ చైర్మన్‌గా పని చేశాడు. తెలంగాణ ఉద్యమం సమయంలో సమైక్యాంధ్రకు మద్దతుగా ఆప్‌కాబ్‌ చైర్మన్‌ పదవికి రాజీనామా చేశాడు. 

వసంత వెంకట కృష్ణ ప్రసాద్ 2014 లో తెలుగుదేశం పార్టీలో చేరి ఎన్నికల్లో  నందిగామ నియోజకవర్గం  నుండి టీడీపీ అభ్యర్థి తంగిరాల ప్రభాకరరావు గెలుపులో కీలకంగా పని చేశాడు. ఆయన 2018లో వైఎస్సార్ కాంగ్రెస్ పార్టీ లో చేరి పార్టీ నియోజకవర్గ సమన్వయకర్త పని చేశాడు. వసంత వెంకట కృష్ణ ప్రసాద్ 2019లో జరిగిన అసెంబ్లీ ఎన్నికల్లో   మైలవరం నియోజకవర్గం నుండి పోటీ చేసి తన సమీప ప్రత్యర్థి టీడీపీ అభ్యర్థి దేవినేని ఉమా పై  12653 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

వసంత వెంకట కృష్ణ ప్రసాద్ 2024 మార్చి 02న టీడీపీ అధ్యక్షుడు నారా చంద్రబాబునాయుడు సమక్షంలో తెలుగుదేశం పార్టీలో చేరాడు.

మూలాలు

వర్గం:కృష్ణా జిల్లా వ్యక్తులు
వర్గం:కృష్ణా జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2019)